### PD K A M E N J A K

### Korzo 40/I - RIJEKA

### tel: 051/331-212

|  |  |
| --- | --- |
| **Korita - Veliki i Mali Planik** | |
| nedjelja, 20.11.2022. | |
| **Polazak:** parkiralište Delta u 8 sati | **Povratak:** u popodnevnim satima |
| **Prijevoz:** osobna vozila | **Cijena:** 60 kn, plaća se vozaču u autu |
| Opis:  Krećemo osobnim automobilima sa Delte u 8 sati. Preko Lupoglava vozimo se do sela Brgudac (747 m) te na kraju  sela pored uređenog izvora ostavljamo aute gdje možemo i napuniti bočice izvorskom vodom i krenuti na uspon prema Koritima (1010 m) do kojih nam treba oko 45 min. hoda.   Korita su smještena na livadi 1010 m/nm, pod liticom Brajkove stijene na 1091 m i sastoje se od deset masivnih drvenih korita u čijem je podnožju poveća lokva bogata biljnim i životinjskim životom. Nekad su korita služila za napajanje stoke, a na poučnoj ploči piše i da su nekad žene nosile pitku vodu čak u Brgudac.   Krećemo prema Planiku, obilazimo Veliki Planik (1272 m) i Mali Planik (1259 m). Vidik s vrha Velikog Planika je orijentiran na Učku, Hrvatsko primorje i Gorski kotar. Vidik je još širi s obližnjeg Malog Planika. S Malog Planika odlazimo na Korita gdje ćemo napraviti duži odmor za okrepu. Vraćamo se istom stazom do Brgudca. | |
| **Težina staze:** lagana staza (oko 5-6 sati hoda) | |
| **Oprema:** Obavezna osnovna planinarska oprema, hrana i piće iz ruksaka | |
| **Vodič(i):** Iva Reisz | |
| **Prijave i informacije:** u tajništvu Društva do15.11.2022. | |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.